pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน 1 ล้านกว่าบาท
วันศุกร์ที่ 27 มกราคม 2560
รมต.นร. ออมสินฯ เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชน 1 ล้านกว่าบาท
นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 2 คณ
วันนี้ (27 มกราคม 2560) เวลา 11.00 น. ณ บริเวณด้านหน้าอาคาร สํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นผู้แทนรัฐบาลรับมอบเงินช่วยเหลือผู้ประสบอุทกภัยภาคใต้จากคณะบุคคลขององค์กรภาครัฐและเอกชนจํานวน 2 คณะ
โอกาสนี้ รัฐมนตรีประจําสํานักนายกรัฐมนตรีในฐานะผู้แทนรัฐบาลได้รับมอบเงินช่วยเหลือผู้ประสบอุทกภัยภาคใต้จากคณะต่าง ๆ ดังกล่าว พร้อมได้กล่าวขอบคุณคณะบุคคลของภาครัฐและเอกชนที่ได้ร่วมแรงร่วมใจกันมาบริจาคเงินในครั้งนี้ ซึ่งทางรัฐบาลจะได้นําเงินไปช่วยเหลือผู้ประสบภัยน้ําท่วมในภาคใต้ตามเจตนารมณ์ของผู้บริจาคโดยเร่งด่วนต่อไป
ทั้งนี้ รัฐบาลได้จัดตั้ง “ศูนย์ช่วยเหลือประชาชนประสบภัยน้ําท่วมภาคใต้” ขึ้น ณ สํานักงานปลัดสํานักนายกรัฐมนตรี ทําเนียบรัฐบาล เพื่อเป็นศูนย์กลางในการรวบรวมเงินบริจาคของพี่น้องประชาชนทั่วประเทศจัดส่งให้จังหวัดหรือหน่วยงานที่เกี่ยวข้อง เพื่อนําไปบรรเทาความเดือดร้อนให้กับประชาชนผู้ประสบอุทกภัยในพื้นที่จังหวัดภาคใต้ โดยประชาชนในทุกภาคส่วนที่ประสงค์จะช่วยเหลือประชาชนที่เดือดร้อนในครั้งนี้ สามารถบริจาคเงินเข้ากองทุนช่วยเหลือผู้ประสบสาธารณภัย สํานักงานปลัดสํานักนายกรัฐมนตรีได้ โดยโอนเงินเข้าที่บัญชีธนาคารกรุงไทย จํากัด (มหาชน) สาขาทําเนียบรัฐบาล เลขที่บัญชี 067-0-06895-0 โดยผู้ที่ร่วมบริจาคเงินช่วยเหลือผู้ประสบอุทกภัยดังกล่าว สามารถนําใบเสร็จรับเงินการบริจาคฯ มาลดหย่อนภาษีได้ด้วย อนึ่ง รายนามตัวแทนคณะบุคคลจากองค์กรภาครัฐและและภาคเอกชนที่มาบริจาคฯ จํานวน 2 คณะ มีดังนี้
1. ตัวแทนบริษัท โฟลว์โก้ จํากัด จํานวนเงิน 1,000,000 บาท
2. ตัวแทนนักศึกษาสถาบันพระปกเกล้า หลักสูตรการบริหารเศรษฐกิจสาธารณะสําหรับนักบริหาร     ระดับสูง รุ่นที่ 15                                จํานวนเงิน   249,000 บาท
สรุปยอดเงินที่คณะบุคคลขององค์กรภาครัฐและเอกชนที่บริจาคช่วยเหลือผู้ประสบอุทกภัยภาคใต้จํานวน 2 คณะ ยอดเงินรวม 1,249,000 บาท
อนึ่ง รัฐมนตรีประจําสํานักนายกรัฐมนตรีได้ให้สัมภาษณ์เพิ่มเติมว่า เมื่อวันพฤหัสบดีที่ 26 มกราคม 2560 พลเอก ประยุทธ์ จันทร์โอชา นายกรัฐมนตรี ได้เดินทางลงไปในพื้นที่ที่ประสบปัญหาอุทกภัยในจังหวัดสุราษฏร์ธานี เพื่อมอบเงินช่วยเหลือและถุงยังชีพแก่พี่น้องประชาชนในพื้นที่ประสบภัยภาคใต้ โดยในส่วนเรื่องการช่วยเหลือและสํารวจความเสียหายในพื้นที่นั้น ทางกระทรวงมหาดไทยได้เป็นหน่วยงานหลักที่ลงพื้นที่สํารวจในเรื่องของความเสียหายต่าง ๆ เพื่อดําเนินการให้ความช่วยเหลือโดยเร่งด่วนต่อไป
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ออมสิน ปรับลดดอกเบี้ยสอดคล้อง กนง. ลดดอกเบี้ยเงินกู้ 0.10-0.25% ส่วนดอกเบี้ยเงินฝากลดลง 0.00-0.25% [กระทรวงการคลัง]
วันพฤหัสบดีที่ 26 มีนาคม 2563
ออมสิน ปรับลดดอกเบี้ยสอดคล้อง กนง. ลดดอกเบี้ยเงินกู้ 0.10-0.25% ส่วนดอกเบี้ยเงินฝากลดลง 0.00-0.25% [กระทรวงการคลัง]
ธ.ออมสินลดดอกเบี้ยสอดคล้องทิศทางนโยบายดอกเบี้ย กนง. ร่วมบรรเทาผลกระทบจากไวรัสโควิด-19 พร้อมดูแลลูกค้ารายย่อย ประกาศลดอัตราดอกเบี้ยเงินกู้ 0.10-0.25% และปรับลดดอกเบี้ยเงินฝากโดยที่บางประเภทไม่ได้ลดจนถึงลด 0.25% มีผลวันที่ 26 มีนาคม 2563
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ด้วยภารกิจหลักของธนาคารออมสินในการเป็นกลไกส่งเสริมเศรษฐกิจของประเทศตามนโยบายรัฐบาล ภายใต้สถานการณ์และสอดคล้องกับทิศทางดอกเบี้ยนโยบายตามประกาศของคณะกรรมการนโยบายการเงิน (กนง.) รวมถึงมุ่งให้ความสําคัญต่อสภาวะการดํารงชีพในการช่วยแบ่งเบาภาระลูกค้าและประชาชน ธนาคารฯ จึงได้ปรับลดอัตราดอกเบี้ยเงินกู้และเงินฝาก มีผลตั้งแต่วันที่ 26 มีนาคม 2563 เป็นต้นไป โดยอัตราดอกเบี้ยเงินกู้ปรับลด 0.10-0.25% ได้แก่ อัตราดอกเบี้ยเงินกู้ขั้นต่ําประเภทเงินกู้ที่มีระยะเวลา หรือ MLR (Minimum Lending Rate) ปรับลดลงจาก 6.375% เป็น 6.275% (ปรับลด 0.10%) อัตราดอกเบี้ยเงินกู้ขั้นต่ําประเภทเงินเบิกเกินบัญชี หรือ MOR (Minimum Overdraft Rate) ปรับลดลงจาก 6.495% เป็น 6.245% (ปรับลด 0.25%) และอัตราดอกเบี้ยเงินกู้ลูกค้ารายย่อยชั้นดี หรือ MRR (Minimum Retail Rate) ปรับลดลงจาก 6.495% เป็น 6.370% (ปรับลด 0.125%)
สําหรับดอกเบี้ยเงินฝาก ธนาคารฯ ได้ปรับลดในอัตรา 0.00-0.25% ทุกประเภท ได้แก่ ประเภทบุคคลธรรมดา ปรับลดจาก 0.50-1.875% เป็น 0.375-1.625% (อัตราดอกเบี้ยตามวงเงินฝาก) ประเภทนิติบุคคลทั่วไป ปรับลดจาก 0.37-0.925% เป็น 0.25-0.675% ประเภทส่วนราชการ รัฐวิสาหกิจ และองค์กรของรัฐ ปรับลดจาก 0.37-0.925 เป็น 0.25-0.725% ผู้ฝากประเภทสถาบันการเงิน สหกรณ์ออมทรัพย์ และสหกรณ์การเกษตร ปรับลดจาก 0.37-0.925% เป็น 0.25-0.675%
ทั้งนี้ ผู้ฝากประเภทนิติบุคคลไม่แสวงหากําไร ซี่งเป็นผู้ฝากองค์กรปฏิบัติงานเชิงสังคม-เพื่อสาธารณกุศล เช่น วัด องค์การศาสนา มูลนิธิ สมาคม สภากาชาดไทย สถาบันคุ้มครองเงินฝาก (สคฝ.) กองทุนบําเหน็จบํานาญข้าราชการ (กบข.) เป็นต้น ธนาคารฯ ไม่ปรับลดดอกเบี้ย โดยยังคงดอกเบี้ยที่อัตรา 0.50-1.475%
“ปัจจัยการแพร่ระบาดไวรัสโควิด-19 มีผลกระทบต่อระบบเศรษฐกิจ และส่งผลต่อความเป็นอยู่ของประชาชน ธนาคารออมสินจึงหวังเป็นอย่างยิ่งว่าการปรับลดดอกเบี้ยในครั้งนี้จะช่วยบรรเทาผลกระทบให้ประชาชนและลูกค้าของธนาคารฯ ได้ไม่มากก็น้อย”ผู้อํานวยการธนาคารออมสิน กล่าวในที่สุด.
รัฐบาลไทย-ข่าวทำเนียบรัฐบาล-กระทรวงเกษตรฯ เชิดชู “รางวัลวันดินโลก”
วันอังคารที่ 11 ธันวาคม 2561
กระทรวงเกษตรฯ เชิดชู “รางวัลวันดินโลก”
กระทรวงเกษตรฯ เชิดชู “รางวัลวันดินโลก” เพื่อน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชปณิธานด้านการอนุรักษ์ทรัพยากรธรรมชาติให้เกิดความยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังมอบรางวัลวันดินโลก และเป็นประธานในพิธีเปิดงาน 5 ธันวาคม วันดินโลก ปี 2561 (World Soil day 2018 ) “Be the Solution to Soil Pollution : ร่วมคิดร่วมทําแต่วันนี้ เพื่อปฐพีไร้มลพิษ” ณ พิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว จังหวัดปทุมธานี ว่า ประเทศไทยร่วมกับองค์การอาหารและเกษตรแห่งสหประชาชาติ (Food and Agriculture Organization of the United Nations) ได้ก่อตั้งรางวัลวันดินโลก เพื่อน้อมรําลึกในพระมหากรุณาธิคุณพระบาทสมเด็จพระปรมินทรมหาภูมิพลอดุลยเดช บรมนาถบพิตร และสืบสานพระราชปณิธานด้านการอนุรักษ์ทรัพยากรธรรมชาติ และการพัฒนาทรัพยากรดินให้เกิดความอุดมสมบูรณ์ ซึ่งเป็นพื้นฐานสําคัญในการทําการเกษตรเพื่อสร้างความมั่นคงทางอาหาร และการขจัดความหิวโหยตามเป้าหมายการพัฒนาที่ยั่งยืน และมีวัตถุประสงค์เพื่อส่งเสริม สนับสนุนให้ผู้มีส่วนได้ส่วนเสียในการจัดการดินทั่วโลกได้จัดกิจกรรมวันดินโลกที่โดดเด่น รวมทั้งเพื่อเสริมสร้างความรู้ความเข้าใจ และสร้างจิตสํานึกในการรักษาทรัพยากรดินและการจัดการดินอย่างยั่งยืน
นายระพีภัทร์ จันทรศรีวงศ์ ผู้ช่วยปลัดกระทรวงเกษตรและสหกรณ์ในนามรองโฆษกกระทรวงเกษตรและสหกรณ์ กล่าวเพิ่มเติมว่า การมอบรางวัลวันดินโลกในปีนี้มีความสําคัญยิ่ง เพราะนับเป็นปีแรก และจะมอบเป็นประจําทุกปีในวันที่ 5 ธันวาคม ซึ่งเป็นวันดินโลก และวันคล้ายวันเฉลิมพระชนมพรรษาของพระบาทสมเด็จพระปรมินทรมหาภูมิพลอดุลยเดช บรมนาถบพิตร
สําหรับกิจกรรมงานวันดินโลกที่ FAO กรุงโรม ตัวแทนนักเรียนไทย 2 คน ประกอบด้วย นางสาวชลิตา อมรชัยพิริยากุล และนางสาวมนสิชา พรหมพันธ์ใจ จากมหาวิทยาลัยอัชสัมชัน ได้ขึ้นกล่าวสุนทรพจน์ในหัวข้อ “ทางออกในการแก้ไขปัญหามลภาวะของดิน” (Be the solution to soil pollution) และในระหว่างการประชุมเสวนางานวันดินโลก ศาสตราจารย์ Rattan Lal ประธานสมาพันธ์นักวิทยาศาสตร์ดินโลก และผู้ได้รับรางวัลนักวิทยาศาสตร์ดินดีเด่นประจําปีนี้ (Glinka Soil Award) ได้กล่าวยกย่องพระอัจฉริยภาพ พระปรีชาสามารถ และพระราชกรณียกิจของพระบาทสมเด็จพระปรมินทรมหาภูมิพลอดุลยเดช บรมนาถบพิตร ด้านการพัฒนาทรัพยากรดินอย่างยั่งยืน และได้กล่าวคําแปลพระนาม Bhumibol Adulyadej จากภาษาสันสกฤต เป็นภาษาอังกฤษ ให้ผู้เข้าร่วมงานวันดินโลกได้รับทราบความหมายได้อย่างไพเราะอย่างยิ่ง นอกจากนี้ นางสาวดุจเดือน ศศะนาวิน รองปลัดกระทรวงเกษตรและสหกรณ์และนายธนวรรษ เทียนสิน อัครราชทูตฝ่ายเกษตร ผู้แทนถาวรไทยประจําสหประชาชาติ ณ กรุงโรม ได้เข้าร่วมงานเฉลิมฉลองวันดินโลก (World Soil Day 2018 celebration) ณ สํานักงานใหญ่เอฟ เอ โอ กรุงโรมด้วย.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ เดินทางเยือนสาธารณรัฐแห่งสหภาพเมียนมา เพื่อหารือเชิงนโยบายในการส่งเสริมความร่วมมือด้านการป้องกันและแก้ไขปัญหายาเสพติด
วันจันทร์ที่ 21 พฤษภาคม 2561
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ เดินทางเยือนสาธารณรัฐแห่งสหภาพเมียนมา เพื่อหารือเชิงนโยบายในการส่งเสริมความร่วมมือด้านการป้องกันและแก้ไขปัญหายาเสพติด
รองนายกรัฐมนตรีและรัฐมนตรีว่าการกระทรวงยุติธรรม พร้อมคณะ เดินทางเยือนสาธารณรัฐแห่งสหภาพเมียนมา เพื่อหารือเชิงนโยบายในการส่งเสริมความร่วมมือด้านการป้องกันและแก้ไขปัญหายาเสพติด
ในวันจันทร์ที่ ๒๑ พฤษภาคม ๒๕๖๑ เวลา ๑๐.๐๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วยคณะผู้แทนไทย ได้เข้าเยี่ยมคารวะและหารือข้อราชการกับ
พลโท จ่อ ส่วย รัฐมนตรีว่าการกระทรวงมหาดไทย สาธารณรัฐแห่งสหภาพเมียนมา
ณ ห้องรับรองของกระทรวงมหาดไทย กรุงเนปิดอว์ สาธารณรัฐแห่งสหภาพเมียนมา
โดยรองนายกรัฐมนตรีและรัฐมนตรีว่าการกระทรวงยุติธรรม ได้แสดงความขอบคุณรัฐบาลเมียนมา
ที่ให้ความร่วมมืออย่างดียิ่งในการแก้ไขปัญหายาเสพติดร่วมกันมาโดยตลอด
และได้ย้ําถึงนโยบายของรัฐบาลปัจจุบันของนายกรัฐมนตรี พลเอก ประยุทธ์ จันทร์โอชา
ที่ให้ความสําคัญกับการพัฒนาความร่วมมือกับประเทศเมียนมาเป็นอย่างยิ่ง
ทั้งนี้ ขอให้ฝ่ายเมียนมามุ่งเน้นการดําเนินการต่อพื้นที่แหล่งผลิตยาเสพติดและสกัดกั้นสารตั้งต้นและเคมีภัณฑ์
มิให้เข้าสู่แหล่งผลิตบริเวณพื้นที่สามเหลี่ยมทองคําตามแผนปฏิบัติการสามเหลี่ยมทองคํา
และแผนปฏิบัติการโครงการแม่น้ําโขงปลอดภัย
นอกจากนี้ ยังได้ผลักดันให้ฝ่ายเมียนมาพิจารณาสนับสนุนแผนความร่วมมือปฏิบัติการร่วม
ว่าด้วยความร่วมมือในการป้องกันและแก้ไขปัญหายาเสพติดตามแนวชายแดนไทย-เมียนมา
ซึ่งเป็นแผนที่มีความครอบคลุมการทํางานทุกมิติและรอบด้าน เน้นการยกระดับความร่วมมือในมาตรการต่างๆ
ไม่เฉพาะด้านการปราบปราม แต่ยังรวมถึงการบําบัดรักษาผู้เสพ/ผู้ติดยาเสพติด
การป้องกันยาเสพติด และการพัฒนาทางเลือกให้เกิดผลจริงในทางปฏิบัติ
โดยรัฐบาลไทยได้แสดงความพร้อมที่จะสนับสนุนการดําเนินงานในทุกกรอบและกลไกความร่วมมือฯ
ตามที่กล่าวมา ตลอดจนกรอบการประชุมทวิภาคี สํานักงานประสานงานปราบปรามยาเสพติดชายแดน (BLO)
และหมู่บ้านคู่ขนานชายแดน โดยยินดีสนับสนุนงบประมาณและการพัฒนาทรัพยากร
ให้กับหน่วยควบคุมยาเสพติดของเมียนมาที่เกี่ยวข้อง
นอกจากนี้ ฝ่ายไทยยังได้เห็นชอบร่วมกันตามที่ฝ่ายเมียนมาเสนอให้มีการยกระดับความร่วมมือ
ด้านความมั่นคงในทุกด้าน
ไม่เฉพาะด้านยาเสพติด แต่รวมถึงปัญหาอาชญากรรมอื่นๆ โดยเฉพาะที่เกิดขึ้นตามแนวชายแดนไทย-เมียนมา
รวมถึงการพิจารณาริเริ่มให้มีการจัดประชุมในระดับรัฐมนตรีและระดับรัฐมนตรีช่วยระหว่างกันในเรื่องดังกล่าวอย่างเป็นประจํา
รวมถึงการจัดการประชุมว่าด้วยเรื่องการควบคุมเคมีภัณฑ์ระหว่าง 4 ประเทศ
ประกอบด้วย ไทย เมียนมา ลาว และจีน เพื่อร่วมกันหามาตรการสกัดกั้นเคมีภัณฑ์เข้าสู่แหล่งผลิต
ทั้งนี้ ฝ่ายเมียนมาได้ยืนยันจะเร่งเจรจาสันติภาพกับชนกลุ่มน้อยและกลุ่มชาติพันธุ์ให้เสร็จสิ้น
ซึ่งเชื่อว่าจะส่งเสริมให้การแก้ไขปัญหายาเสพติดระหว่างกันสําเร็จได้โดยเร็ว
นอกจากนั้น ฝ่ายเมียนมาได้แสดงความขอบคุณถึงความตั้งใจจริงของรัฐบาลไทย
ที่จะพัฒนาความร่วมมือระหว่างกัน และยินดีที่จะให้การสนับสนุนต่อข้อเสนอ
และการริเริ่มของฝ่ายไทยอย่างเต็มที่ เพื่อสามารถแก้ไขปัญหายาเสพติดระหว่างกันได้อย่างมีประสิทธิภาพ
และเกิดความยั่งยืน ลดผลกระทบที่เกิดขึ้น เพื่อสร้างสังคมที่ปลอดภัยจากยาเสพติดร่วมกันต่อไป
รัฐบาลไทย-ข่าวทำเนียบรัฐบาล-ความพร้อมในการปรับปรุงระบบอุตสาหกรรมอ้อยและน้ำตาลทราย
วันพุธที่ 25 ตุลาคม 2560
ความพร้อมในการปรับปรุงระบบอุตสาหกรรมอ้อยและน้ําตาลทราย
สอน.เตรียมความพร้อมในการปรับปรุงระบบอุตสาหกรรมอ้อยและน้ําตาลทราย
นางวรวรรณ ชิตอรุณ รองเลขาธิการคณะกรรมการอ้อยและน้ําตาลทราย รักษาราชการแทนเลขาธิการคณะกรรมการอ้อยและน้ําตาลทราย กล่าวถึงกรณีที่สมาคมชาวไร่อ้อยเตรียมประชุมหารือนโยบายการยกเลิกโควตาและลอยตัวน้ําตาลทรายที่ภาครัฐจะประกาศลอยตัวอย่างเป็นทางการ โดยทางสมาคมชาวไร่อ้อยกังวลว่า หากภาครัฐยังไม่พร้อมก็ควรเลื่อนระยะเวลาการลอยตัวออกไปก่อน เพราะเกรงว่าจะส่งผลกระทบอย่างหนักต่ออุตสาหกรรมอ้อยและน้ําตาลทรายทั้งระบบในอนาคต
นางวรวรรณ ชิตอรุณ เปิดเผยว่า ขณะนี้สํานักงานคณะกรรมการอ้อยและน้ําตาลทราย (สอน.)
ได้เตรียมความพร้อมในการปรับปรุงระบบอุตสาหกรรมอ้อยและน้ําตาลทรายไว้เรียบร้อยแล้ว ซึ่งเป็นการดําเนินการตามมติคณะรัฐมนตรี (ครม.) เมื่อวันที่ 11 ตุลาคม 2559 ที่ให้ความเห็นชอบแผนปรับโครงสร้างอุตสาหกรรมอ้อยและน้ําตาลทรายทั้งระบบ และมติ ครม. เมื่อวันที่ 11 กรกฎาคม 2560 ที่รับทราบความคืบหน้ากรณีการเจรจาบราซิลฟ้องไทยอุดหนุนการส่งออกน้ําตาลทรายต่อองค์การการค้าโลก (WTO) เมื่อวันที่ 12 มิถุนายน 2560 ให้มีการยกเลิกโควตาและยกเลิกการกําหนดราคาน้ําตาลทรายในประเทศ ณ หน้าโรงงานแบบคงที่ โดยปล่อยให้ราคาน้ําตาลเคลื่อนไหวตามราคาตลาดโลก หรือการลอยตัวราคาน้ําตาลทรายในประเทศ ก่อนการเริ่มต้นฤดูการผลิตปี 2560/2561 โดยในเดือนตุลาคม 2560 ที่ผ่านมา สํานักงานได้มีการประชุมหารือกับผู้แทนชาวไร่อ้อยและผู้แทนโรงงานน้ําตาล จํานวน 3 ครั้งแล้ว และได้ข้อสรุปร่วมกันในหลักการการปรับปรุงระบบอุตสาหกรรมอ้อยและน้ําตาลทรายเป็นที่เรียบร้อย
อย่างไรก็ตาม การดําเนินการดังกล่าวจะต้องมีการแก้ไขระเบียบที่เกี่ยวข้อง ซึ่งตามขั้นตอนจะต้องนําเสนอร่างระเบียบต่าง ๆ ต่อคณะกรรมการอ้อยและน้ําตาลทราย (กอน.) ที่มีผู้แทนฝ่ายราชการ ฝ่ายชาวไร่อ้อย และฝ่ายโรงงานร่วมเป็นคณะกรรมการพิจารณาให้ความเห็นชอบก่อน โดยมีกําหนดการประชุม กอน. ในวันที่ 31 ตุลาคม 2560 จากนั้นจึงนําเสนอกระทรวงอุตสาหกรรมเพื่อนําเสนอต่อคณะรัฐมนตรีให้พิจารณาให้ความเห็นชอบต่อไป ซึ่งสํานักงานจะต้องเร่งรัดดําเนินการให้เป็นไปตามกรอบระยะเวลาที่วางไว้ อย่างไรก็ตามแนวทางดังกล่าวจะมีผลบังคับใช้ได้ก็จะต้องผ่านการพิจารณาของ กอน. และ ครม. ตามลําดับด้วยแล้ว
สําหรับความเห็นของคุณธีระชัย แสนแก้ว เป็นข้อห่วงกังวลส่วนตัว โดยสํานักงานได้ประสานกับผู้แทนชาวไร่อ้อย ซึ่งเป็นผู้แทนที่เข้าร่วมประชุมหารือฯ เพื่อชี้แจงความคืบหน้าในการดําเนินการแก่คุณธีระชัย ได้ทราบด้วยแล้ว อนึ่งสําหรับข้อเรียกร้องของผู้ประกอบการขนมรายใหญ่ และชาวไร่อ้อยที่จะให้ชี้แจงรายละเอียดในเรื่องดังกล่าวนั้น สํานักงานจะชี้แจงทันทีหลังจากเรื่องนี้ได้ผ่านการพิจารณาของ กอน. และครม. เรียบร้อยแล้ว
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมเป็นสักขีพยานในพิธีลงนาม MOU ระหว่าง depa กับหน่วยงานเอกชน ทั้งในและต่างประเทศ จำนวน 5 ฉบับ
วันศุกร์ที่ 21 กันยายน 2561
รมว.ดิจิทัลฯ ร่วมเป็นสักขีพยานในพิธีลงนาม MOU ระหว่าง depa กับหน่วยงานเอกชน ทั้งในและต่างประเทศ จํานวน 5 ฉบับ
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ร่วมเป็นสักขีพยานในพิธีลงนามความร่วมมือ ระหว่างสํานักงานส่งเสริมเศรษฐกิจดิจิทัล (depa) หน่วยงานในสังกัดกระทรวงฯ กับ หน่วยงานจากภาคเอกชนทั้งในและต่างประเทศ จํานวน 5 ฉบับ เมื่อวันที่ 20 กันยายน 2561 ณ อาคารชาเลนเจอร์ ฮอลล์ 1-3 ศูนย์แสดงสินค้าและการประชุมอิมแพ็ค เมืองทองธานี โดย MOU ทั้ง 5 ฉบับ มีดังนี้ 1) ความร่วมมือ Memorandum of Understanding on IoT Device/Application Testing Lab กับ บริษัท โนเกีย (ประเทศไทย) จํากัด 2) บันทึกข้อตกลงความร่วมมือว่าด้วยการพัฒนาโครงสร้างพื้นฐานรองรับนวัตกรรมดิจิทัล กับ บริษัท ดีแทค ไตรเน็ต จํากัด 3) Memorandum of Understanding on Collaborate and Promoting and Strengthen Digital Startup Ecosystem in Thailand กับ THE NEXT WEB B.V. 4) The Memorandum of Understanding on Prepare Thailand for the Next Generation Industries (Industry 4.0) กับ DASSAULT SYSTEMES SINGAPORE PTE. LTD. และ 5) THE MEMORANDUM OF UNDERSTANDING OF COLLABORATIVE RESEARCH ON SMART CITY PROJECT กับ NATIONAL UNIVERSITY OF SINGAPORE (NUS)
**********************************
รัฐบาลไทย-ข่าวทำเนียบรัฐบาล-ก.แรงงาน ประชุมคณะกรรมการอาเซียนว่าด้วยการคุ้มครองสิทธิแรงงานต่างด้าว
วันอังคารที่ 12 กุมภาพันธ์ 2562
ก.แรงงาน ประชุมคณะกรรมการอาเซียนว่าด้วยการคุ้มครองสิทธิแรงงานต่างด้าว
ก.แรงงาน ประชุมคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว ครั้งที่ 12 ณ โรงแรม Le Meridien Chiang Rai Resort  อําเภอเมือง จังหวัดเชียงราย
ก.แรงงาน ประชุมคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว ครั้งที่ 12 ณ โรงแรม Le Meridien Chiang Rai Resort อําเภอเมือง จังหวัดเชียงราย ร่วมหารือ ติดตามขับเคลื่อนแผนปฏิบัติการตามปฏิญญาอาเซียนเพื่อคุ้มครองสิทธิแรงงานต่างด้าวให้เกิดความเท่าเทียม เป็นมาตรฐานสากล
เมื่อวันที่ 12 กุมภาพันธ์ 2562 นายสุรเดช วลีอิทธิกุล รองปลัดกระทรวงแรงงาน เป็นประธานในพิธีเปิดการประชุมคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว ครั้งที่ 12 (12th ACMW Meeting) ณ โรงแรม Le Meridien Chiang Rai Resort อําเภอเมืองจังหวัดเชียงราย โดยการประชุมในครั้งนี้จัดขึ้นระหว่างวันที่ 12 - 14 กุมภาพันธ์ 2562 มีเจ้าหน้าที่ภาครัฐระดับสูงของประเทศสมาชิกอาเซียน ซึ่งเป็นผู้ประสานงานหลักคณะกรรมการ ACMW สํานักเลขาธิการอาเซียน รวมถึงองค์การระหว่างประเทศต่าง ๆ เข้าร่วมประมาณ 50 คน
นายสุรเดชฯ กล่าวต่อว่า การประชุมในครั้งนี้เพื่อร่วมหารือ ติดตามและประเมินผลการดําเนินงานแผนงาน โครงการ/กิจกรรมภายใต้แผนงานคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว (พ.ศ. 2559 - 2563) ตลอดจนแสวงหาแนวทางความร่วมมือเพื่อส่งเสริมและคุ้มครองสิทธิแรงงานต่างด้าว ตลอดจนมาตรการป้องกันผลกระทบที่เกิดจากการเคลื่อนย้ายแรงงานและกระแสการปฏิวัติอุตสาหกรรม ครั้งที่ 4 โดยมีประเด็นสําคัญที่น่าสนใจ ประกอบด้วย การประเมินตนเองของประเทศสมาชิกอาเซียนในการขับเคลื่อนแผนปฏิบัติการคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว (2561 – 2568) เพื่อขับเคลื่อนฉันทามติอาเซียน โดยจะรายงานผลการประเมินแก่สํานักเลขาธิการอาเซียน เพื่อติดตามความคืบหน้าการดําเนินงาน / การรับรองข้อกําหนด (TOR) ACMW ฉบับแก้ไข/การยกร่างข้อเสนอโครงการใหม่ๆ สําหรับแผนงาน ค.ศ. 2021 – 2025 และการเร่งรัดการดําเนินการในมิติที่ยังไม่ได้มีการดําเนินการ
ทั้งนี้ ผลจากการประชุมจะทําให้มีแนวทาง/มาตรการส่งเสริมและคุ้มครองสิทธิแรงงานต่างด้าวที่เป็นรูปธรรมและยั่งยืน ตลอดจนเกิดการขับเคลื่อนและประเมินผลการดําเนินงานภายใต้แผนงานคณะกรรมการอาเซียนว่าด้วยการปฏิบัติให้เป็นไปตามปฏิญญาอาเซียนว่าด้วยการคุ้มครองและส่งเสริมสิทธิของแรงงานต่างด้าว (พ.ศ. 2559 - 2563)
-------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ข้อมูล - ภาพ /
12 กุมภาพันธ์ 2562
รัฐบาลไทย-ข่าวทำเนียบรัฐบาล-รองนรม. พล.อ.อ. ประจินฯ เป็นประธานการประชุมคณะกรรมการ กองทุนเพื่อส่งเสริม การอนุรักษ์พลังงาน ครั้งที่ 3/2561
วันพฤหัสบดีที่ 6 กันยายน 2561
รองนรม. พล.อ.อ. ประจินฯ เป็นประธานการประชุมคณะกรรมการ กองทุนเพื่อส่งเสริม การอนุรักษ์พลังงาน ครั้งที่ 3/2561
โดยที่ประชุมคณะกรรมการกองทุนเพื่อส่งเสริมการอนุรักษ์พลังงานได้มีมติอนุมัติในหลักการสนับสนุน
โครงการติดตั้งระบบผลิตไฟฟ้าพลังงานแสงอาทิตย์สําหรับโรงเรียนในชนบททั่วประเทศ
วันนี้ (6 กันยายน 2561) เวลา 10.00 น. ณ ห้องประชุมสํานักเลขาธิการคณะรัฐมนตรี (เดิม) ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกองทุนเพื่อส่งเสริมการอนุรักษ์พลังงาน ครั้งที่ 3/2561 ซึ่งสรุปสาระสําคัญดังนี้
ที่ประชุมได้พิจารณาและอนุมัติในหลักการสนับสนุนโครงการติดตั้งระบบผลิตไฟฟ้าพลังงานแสงอาทิตย์สําหรับโรงเรียนในชนบททั่วประเทศที่เสนอขอรับการสนับสนุน จํานวน 214 ระบบ เพื่อเป็นไปตามนโยบายของรัฐบาลและสอดคล้องกับโครงการไทยนิยมยั่งยืน ซึ่งต้องการลดความเหลื่อมล้ําในสังคม พร้อมสนับสนุนการศึกษาในชนบทให้ได้รับความสะดวกด้านโครงสร้างพื้นฐานอย่างเป็นรูปธรรม
.............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ผู้บริหารบริษัท General Electric ASEAN เข้าพบ
วันพฤหัสบดีที่ 27 กรกฎาคม 2560
รัฐมนตรีว่าการกระทรวงอุตสาหกรรม ให้ผู้บริหารบริษัท General Electric ASEAN เข้าพบ
รัฐมนตรีว่าการกระทรวงอุตสาหกรรม ให้ผู้บริหารบริษัท General Electric ASEAN เข้าพบ เพื่อหารือเกี่ยวกับอุตสาหกรรม 4.0 และการลงทุนในพื้นที่ EEC
วันนี้ (27 กรกฎาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้นายวาวเตอร์ แวน เวิรส์ค (Mr.Wouter Van Wersch) ผู้บริหารบริษัท General Electric ASEAN เข้าเยี่ยมคารวะ และหารือในประเด็นอุตสาหกรรม 4.0 และการลงทุนในพื้นที่ EEC ณ ห้องรับรอง 1 ตึกบัญชาการ 1 ทําเนียบรัฐบาล
รัฐบาลไทย-ข่าวทำเนียบรัฐบาล-รองนายกรัฐมนตรีฝ่ายความมั่นคงกำชับการเฝ้าระวัง fake news และความมั่นคงทางไซเบอร์กลางภาครัฐ (cyber security cloud)
วันพฤหัสบดีที่ 8 สิงหาคม 2562
รองนายกรัฐมนตรีฝ่ายความมั่นคงกําชับการเฝ้าระวัง fake news และความมั่นคงทางไซเบอร์กลางภาครัฐ (cyber security cloud)
รองนายกรัฐมนตรีฝ่ายความมั่นคงกําชับการเฝ้าระวัง fake news และความมั่นคงทางไซเบอร์กลางภาครัฐ (cyber security cloud)
วันนี้ (8 สิงหาคม 2562) เวลา 09.00 น. ณ ห้องแกรนด์ บอลรูม อาคารอิมแพ็ค ฟอรั่ม ศูนย์การแสดงสินค้าและการประชุม อิมแพ็ค เมืองทองธานี จังหวัดนนทบุรี ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประวิตร วงษ์สุวรรณ รองนายกรัฐมนตรี ได้กล่าวย้ํา ให้ประชาชนสามารถมีส่วนร่วมในการดูแลความปลอดภัยประเทศชาติ กําชับหน่วยงานเฝ้าระวัง fake news และความมั่นคงทางไซเบอร์กลางภาครัฐ (cyber security cloud)
โฆษกประจําสํานักนายกรัฐมนตรี เปิดเผยว่าในการประชุมชี้แจงนโยบายรัฐบาลต่อผู้บริหารระดับสูง พลเอก ประวิตร วงษ์สุวรรณ รองนายกรัฐมนตรี ในฐานะรองนายกรัฐมนตรีฝ่ายความมั่นคงกล่าวว่า ประชาชนสามารถเข้ามามีส่วนร่วมในการดูแลประเทศชาติในเรื่องความปลอดภัย ขณะที่ข้าราชการทหาร ตํารวจ กระทรวงดิจิทัลเพื่อเศรษฐกิจและสังคม กระทรวงมหาดไทย กระทรวงแรงงาน ต้องบูรณาการร่วมกันเพราะทุกส่วนมีความเกี่ยวข้องกับความมั่นคงของรัฐทั้งสิ้น เน้นการดูแลความปลอดภัยทุกที่โดยเฉพาะสถานที่ราชการ
รองนายกรัฐมนตรีกําชับให้กระทรวงดิจิทัลเพื่อเศรษฐกิจและสังคม เข้าไปดูแลการทํางานทั้งเน็ตประชารัฐ พาณิชย์อิเล็กทรอนิกส์ประชาชน รวมทั้งข่าวที่ไม่เป็นความจริง หรือ fake news และความมั่นคงทางไซเบอร์กลางภาครัฐ (cyber security cloud) ในส่วนที่เกี่ยวข้องกับทรัพยากรธรรมชาติและสิ่งแวดล้อมนั้น ขอให้กระทรวงทรัพยากรธรรมชาติและสิ่งแวดล้อมเน้นการเพิ่มพื้นที่ป่าและพื้นที่สีเขียว ห้ามนําเข้าขยะอิเล็คทรอนิกส์ การแก้ไขปัญหาฝุ่นละออง รวมทั้งฝากการวางแผนบริหารจัดการน้ํา 20 ปี ต้องประยุกต์ศาสตร์พระราชา ภูมิปัญญาจากปราชญ์ท้องถิ่น รวมถึงเทคโนโลยีจากต่างประเทศด้วย ด้านแรงงานให้เน้นการพัฒนาเพิ่มเติมทักษะที่สามรถปรับเปลี่ยนไปตามเทคโนโลยีและแนวโน้มของโลก
รองนายกรัฐมนตรี ยังย้ําว่าการแก้ปัญหาชายแดนใต้นั้น ขอให้ทุกหน่วยยึดแนวทางตามพระราชดําริ “เข้าใจ เข้าถึง พัฒนา” ของพระบาทสมเด็จพระเจ้าอยู่หัวรัชกาลที่ 9 มาเป็นแนวทางเพื่อแก้ไขปัญหาภาคใต้ รวมทั้งให้ความสําคัญกับการการบูรณาการงานข่าวของทุกหน่วยราชการด้วยกัน
ในช่วงท้าย รองนายกรัฐมนตรียังได้ฝากไปยังผู้ว่าราชการจังหวัดทุกคน ให้ความสําคัญเร่งการยกระดับคุณภาพชีวิตและความเป็นอยู่ของประชาชน รวมทั้งการศึกษา การพัฒนาเศรษฐกิจฐานรากต้องให้มีความแข็งแรง ช่วยเพิ่มรายได้ให้พี่น้องเกษตรกรทั้งการปลูกพืชทําไร่ พร้อมย้ําว่าขอให้ทุกคนทุกฝ่ายตื่นตัวร่วมมือร่วมใจกัน ประสานงานกัน เพื่อให้เกิดสังคมที่ดีในกรอบกฎหมาย
---------------------------